AQSh terma jamoasi Rio Olimpiadasida umumiy medallar hisobi bo‘yicha muddatdan avval birinchi bo‘ldi. AQSh terma jamoasi ayni vaqtga kelib qo‘lga kiritgan jami medallari soni 116taga yetgan (43 oltin, 37 kumush, 36 bronza) va qolgan jamoalardan hech biri bu natijani takrorlay olmasligi aniq bo‘lgan. Umumiy reytingda ikkinchi o‘rinda borayotgan Buyuk Britaniya hisobida 66ta (27-22-17), uchinchi o‘rindagi Xitoy hisobida esa 70ta (26-18-26) medal bor. Olimpiadaning so‘nggi kunida 12ta medallar to‘plami o‘ynaladi.